Arheolozi

Šablon bez slike

Ovaj članak ne da nema sliku, nego je nema ni po budžacima interneta. Nekad u članku barem ima objašnjenja , pa ćemo staviti konkurs za crtanje toga o čemu se radi, verujte mi, primamo i najgluplje crteže, kao onaj dečiji crtež (sa frižidera) za onu rasu Jebi. Ali ako nema objašnjenja, onda će zauvek, ili do daljnjeg, ostati bez slike

Link može da Vas odvede i direktno do linka stranice na kojoj su predlozi.
**Arheologijom** je nazivana bilo koja vrsta proučavanja i istraživanja drevnih i starih civilizacija (granica između **arheologije** i istorije je otprilike tamo gde još uvek postoji neko živ da prenese šta je njemu neko dovoljno star da lično prisustvuje ali sada već mrtav preneo živo, kod Ljudi je to otprilike dvestotinak godina, ali kod nekih drugih vrsta mnogo mnogo više). Proučavani su stari tekstovi na svim materijalima, drevne figurine, spomenici, verski objekti i ostali artefakti. To ne mora da znači da su to bile tehnološki nerazvijene, ili čak deaktivirane stvari, kao što smo navikli. Mnogi arheolozi nisu toliko ni bili zainteresovani za... prašnjavu istoriju, koliko što su bili zainteresovani za pronalaženje ... Tajni besmrtnosti, transfera svesti u druga tela, holohrona i ostalih misterija i magijskih misterija. To nije bila mala stvar. Zato se mora povući precizna linija između stvarnih zaljubljenika u istoriju i ostalih "štrebera" za istoriju sa jedne, i koristoljubivih iskopavača s druge strane. Uključiv tu i one koji su pljačkali grobove u ime drugih. Moćnici se nisu bojali ni sramili nikoga, tako da su ovi plaćenici uglavnom radili za mutne tipove koji su čisto eto voleli da se šepure svojim privatnim kolekcijama, ili da ih prodaju ilegalnim kanalima ili još ilegalnijim aukcijama. Rodijca Suza Tanva (unuka Suvam Tana, koji je praktično uvukao u svoj grobopljačkaški posao ostavivši joj veliku količinu sakrivenog blaga) bila je jedna od takvih. To je bio i Ah'En, sa Otpad planete na kojoj je odrastao (Raks Prim), iako je rodom bio Iridonac, razvio je fascinaciju za istraživanjem i otkopavanjima. Naravno, jasno vam je da se njegovi roditelji nisu svojom voljom naselili na planeti sa djubrištem, nego da je i on odrastao u kriminogenoj porodici. On je radio za Uleka Gojila, pohlepnog debelog Dvi'leka, ilegalnog kolekcionara.

Gde svrstati Džedaje arheologe, to odlučite sami. Jesu oni istraživali radi nauke, ali ta nauka se koristila za lično pozicioniranje naspram njihovih večnih neprijatelja, Sita. Svi podaci bili su po iskopavanju pohranjivani u Džedajskiim Arhivama. Jokasta Nu, arhivistkinja istih i bibliotekarka, je pre toga posla obavljala terenske radove i proučavanje antropologije/ksenologije. Drugi poznati arheolozi Džedaji bili su njen učenik, Žerec, slepi Miraluac, koji je deflektovao na Tamnu Stranu, u Inkvizitore, posle pokolja Džedaja, Koraks Slenda, Tinair Renco, još jedan Džedaj otpadnik, čija je ćerka Padiža Andžeri postala famozni pljačkaš grobova, i to školovani, kao njen otac, čak je i svog profesora Ola Makabéja uvukla u ilegalne rabote sa nekim njegovim Dvi'Lecima u Omanu.

Poznati Sitski specijalista za arheologiju je bio i Veren Gal.

Poznati instituti su bili Obroan-skajski Arheološki Institut sa 300.000 registrovanih živih bića, i Agamarski Univerzitet. Jedan od boljih arheoloških muzeja nalazio se na planeti Kinzor. Njegov kustos je našao mumiju Kumumga, predaka Peščanih ljudi i Džava, koja ga je zaposela i poubijala mnoge.

Druge grane arheologije bile su bioarheologija i kseno/antropoarheologija, povezane sa geologijom i drugim naukama.

Bioarheologija je bila manje zastupljena grana arheologije, jer .... se bavila leševima. Mumijama, kriogenski i karbonski zaleđenima, poluživima, uspavanima ili njihovim ostacima. Vrlo opasno i neprijatno. Džosala Kren, najpoznatija bioarheologičarka, tako je i završila. Sa svojim partnerom Stopom, završila je pod lavinom, živa zamrznuta. Glečer je nazvan po njima - Kren-i-Stopa

Doktor Indijana Džons, Han Solov potomak posle njegovog pada na Zemlju (Čubaka je završio kao predak Velikog Stopala, kojeg Indijana Džons pokušava da uhvati kada naleti na arheološke ostatke svoga pretka) bio je jedan od naših najpoznatijih arheologa.